armvectores/hy_wikipedia_2023 huggingface dataset:
Կրոնը Հունաստանում

Երկրի բնակչության մեծամասնությունը պատկանում է Հելլենական ուղղափառ եկեղեցուն, որը ղեկավարվում է Աթենքի արքեպիսկոպոսի կողմից վերահսկվող մայրաքաղաքային եպիսկոպոսների սինոդի կողմից։ Այս եկեղեցու անդամների թիվը կազմում է 9 246 230։ Հույների զգալի մասը (0,5-0,8 մլն) պատկանում է մեծաթիվ հին ժամանակների ուղղափառ եկեղեցիներին։
Սահմանադրության համաձայն՝ ուղղափառ քրիստոնեությունը հանդիսանում է պետական կրոն։ Կրոնը նշվում է անձնագրի մեջ։ Թույլատրվում է դավանանքի ընտրության ազատություն, 1953 թվականի Սահմանադրության մեջ պրոզելիտիզմը դիտարկվում էր որպես ուղղակի հանցագործությունն ուղղափառ եկեղեցու դեմ, 1975 թվականի Սահմանադրության 13(2) հոդվածը պաշտոնապես հայտարարում է բոլոր կրոնների պաշտպանություն՝ այդպիսի անարդարությունից։ Բայց հավատացյալների ճնշող մեծամասնությունը ուղղափառ է, բողոքականները չափազանց քիչ են՝ համեմատած քրիստոնյա այլ երկրների բողոքականների քանակի հետ։ Կռապաշտների դեմ կան բացահայտ հետապնդումներ։
Այլ դավանանքների հետևորդների մեջ՝ մուսուլմանները՝ 230 հազար (1990), կաթոլիկները՝ 58 հազար, բողոքականները՝ 40 հազար, հրեաները՝ 5 հազար (առավելապես՝ Սալոնիկում), էթնիկ հունական կրոնի հետևորդները՝ մոտավորապես 2 հազար։ Եհովայի վկաները Հունաստանում շուրջ 30 հազարն են։


== Բողոքականությունը Հունաստանում ==

Բողոքականների թվաքանակը հաշվարկվում է 30 — 41 հազար մարդ։ Երկրում ավելի մեծ բողոքական խումբ են համարվում բարենորոգիչները, ովքեր գործում են XIX դարի կեսերից։ Նրանց կողմից ստեղծված Հունական ավետարանական եկեղեցի-ն կազմված է 30 համայնքներից և ունի մոտավորապես 5 հազար հավատացյալ։
Լյութերականները (7 ծխական համայնք, 1 000 հավատացյալ) հանդիսանում են առավելապես էթնիկ գերմանացիներ, ովքեր Հունաստանում հայտնվել են XIX դարի կեսին։ Հունաստանի անգլիական եկեղեցի-ն (3 ծխական համայնք) մտնում է Անգլիայի եկեղեցու մեջ։ 1923 թվականին ստեղծված կոնգրեգատիստական Մերձավոր Արևելքի հայ ավետարանակնների համայնք-ն ներառում է 1 000 մարդ։
Հիսունականությունը երկիր են բերել հույները, ովքեր վերադարձել էին ԱՄՆ-ից։ 1927 թվականին նրանք հիմնադրեցին Աթենքի առաջին հիսունական եկեղեցին։ Այս պահին երկրում գործում է 200 հիսունական եկեղեցի և ճիշտ նույնքան էլ տնային համայնքներում։ Ամենախոշոր հիսունական միությունը «Հիսունականների ազատ առաքելական եկեղեցի»-ն է (20 հազար հավատացյալներ), որը 1965 թվականին առանձնացել է «Աստծո ժողովներ»-ից։ Հիսունական երկրորդ միությունը՝ «Հիսունականների առաքելական եկեղեցի»-ն միավորում է 12 հազար հավատացյալների և մտնում է «Աստծո ժողովներ»-ի մեջ։ Երկրում գործում են մի շարք փոքրաքանակ հիսունական դենոմինացիաներ (վերանվանումներ)՝ Քրիստոսի առաքելական եկեղեցի (ունի 4 համայնք, Քառակողմ Ավետարանի միջազգային եկեղեցի), Աստծո ամբողջաավետարանական եկեղեցի (ունի 4 համայնք, Աստծո եկեղեցի), Աստծո մարգարեության եկեղեցի (6 համայնք) և այլն։
Ադվենտիստները երկրում 500-ն են՝ 4 եկեղեցիներում։ Աթենքում կան մեթոդականության, նորառաքելական եկեղեցու և մկրտիչների ոչ մեծ խմբեր (3 համայնք)։


== Պատկերասրահ ==

		
		
		
		
		
		
		
		
		
		
		
		
		
		


== Ծանոթագրություններ ==


== Տես նաև ==
Հույն ուղղափառ եկեղեցիներ
Անտիոքի հույն ուղղափառ եկեղեցի


== Արտաքին հղումներ ==
Էթնիկ հելլենների բարձրագույն խորհուրդ
Հունական կրոն
Մ.թ.ա. 309


== Դեպքեր ==


== Ծնունդներ ==


== Մահեր ==
Էսիկլի

Էսիկլի, գյուղ Արևմտյան Հայաստանում, Խարբերդի վիլայեթի Արաբկիրի գավառակում։ Գտնվում էր Արաբկիր քաղաքից 24 կմ հարավ, Եփրատի աջակողմյան վտակ Դարբողազի ձախ օժանդակի հովտում։


== Բնակչություն ==
XX դարի սկզբում ուներ 25 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Կարմրի (Խարբերդի գավառ)

Անվան այլ կիրառումների համար տե՛ս՝ Կարմրի (այլ կիրառումներ)Կարմրի, գյուղ Արևմտյան Հայաստանում, Խարբերդի վիլայեթի Խարբերդի գավառում։ Գտնվում էր Խարբերդ քաղաքից 10-12 կմ հարավ։


== Պատմություն ==
Գյուղն ավերվել, իսկ բնակիչները կոտորվել կամ բռնությամբ տեղահանվել են 1915 թվականի Մեծ եղեռնի ժամանակ։


== Բնակչություն ==
1915 թվականին ուներ մոտ 100 տուն բնակիչ։


== Տնտեսություն ==
Հիմնականում զբաղվում էին երկրագործությամբ, մասամբ՝ արհեստագործությամբ։


== Պատմամշակութային կառույցներ ==
Կարմրին ուներ Ս. Թորոս անունով եկեղեցի։


== Կրթություն ==
Գյուղն ուներ նախակրթական վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ֆրից Լեյբեր

Ֆրից Ռոյտեր Լեյբեր կրտսեր (անգլ.՝ Fritz Reuter Leiber Jr., դեկտեմբերի 24, 1910(1910-12-24)[…], Չիկագո, Իլինոյս, ԱՄՆ - սեպտեմբերի 5, 1992(1992-09-05)[…], Սան Ֆրանցիսկո, Կալիֆոռնիա, ԱՄՆ), ամերիկացի ֆանտաստ գրող։


== Կենսագրություն ==
Գրողի նախնիները եղել են գերմանացի տարագիրներ։ Նա ծնվել է դերասանների ընտանիքում։ Հայրը Ֆրից Ռոյտեր Լեյբեր ավագն է, մայրը՝ Վիրջինիա Լեյբերը (ծնված Բրոնսոնում)։
Ավարտել է Չիկագոյի համալսարանը (Իլինոյս նահանգ)։ Դերասան է և թատերական շարժման մասնակից։
Առաջին գիտաֆանտաստիկ ստեղծագործությունը 1939 թվականին Unknown ամսագրում տպագրված «Երկու արկածախնդիրները» (անգլ.՝ Two Sought Adventure) պատմվածքն է։ Հեքիաթի հերոսներն էին Ֆաֆհրդը և Մոխրագույն մկնորսը (անգլ.՝ Fafhrd and the Gray Mouser), ովքեր նաև դարձել են Լեյբերի այլ գրքերի հերոսներ։
Գրել է նաև երգիծական վեպեր՝ «Կանաչ հազարամյակ» (անգլ.՝ The Green Millennium, 1953), «Արծաթե ձվագլուխները» (անգլ.՝ The Silver Eggheads, 1961), «Ուրվականը թափառում է Տեխասում» (անգլ.՝ A Spectre is Haunting Texas, 1969) և այլն։


== Մատենագրություն ==


=== Վեպեր ===
«Կախարդուհի» (անգլ.՝ Conjure Wife, 1943)
«Խտացի՛ր, խավար» (անգլ.՝ Gather, Darkness!, 1943)
«Ճակատագրի ժամանակ 3» (անգլ.՝ Destiny Times Three, 1945)
«Կանաչ հազարամյակ» (անգլ.՝ The Green Millennium, 1953)
«Անսահման ժամանակ» (անգլ.՝ The Big Time, 1958)
«Արծաթե ձվագլուխները» (անգլ.՝ The Silver Eggheads, 1961)
«Թափառաշրջիկը» (անգլ.՝ The Wanderer, 1964)
«Ուրվականը թափառում է Տեխասում» (անգլ.՝ A Spectre is Haunting Texas, 1969)
«Խավարի աստվածամայր» (անգլ.՝ Our Lady of Darkness, 1977)


=== Հեքիաթներ ===
«Ֆաֆհրդը և Մոխրագույն մկնորսը» (անգլ.՝ Fafhrd and Gray Mouser) արկածային հեքիաթների շարք, որի ստեղծման պատմությունն արտացոլված է «Ֆաֆհրդը և ես» (1975) էսսեում։


== Էկրանավորում ==
Արծվի գիշեր (անգլ.՝ Night of the Eagle, 1962)
Սոված աչքերով աղջիկը (անգլ.՝ The Girl with the Hungry Eyes, 1995)


== Մրցանակներ ==
«Հյուգո» 6 մրցանակի և «Նեբյուլա» 4 մրցանակների դափնեկիր է։ 1981 թվականին ճանաչվել է ֆանտաստիկ գրականության «Մեծագույն վարպետ»։


== Ծանոթագրություններ ==


== Արտաքին հղումներ ==
Ֆրից Լեյբերը Մաքսիմ Մոշկովի գրադարանում
Ֆրից Լեյբերը FantLab.ru-ում
(9621) Միխաելպալին

(9621) Միխաելպալին (անգլ.՝ Michaelpalin), աստերոիդ աստերոիդների հիմնական գոտում։ Հայտնաբերվել է 1993 թվականի մարտի 21-ին UESAC ծրագրի կողմից Լա Սիլյայում։
Միջին հեռավորությունը Արեգակից կազմում է 2,264014 ա. մ., առավելագույնը մոտենում է 1,8836 ա. մ. հեռավորության վրա և հեռանում 2,6444 ա. մ.։ Արեգակի շուրջ մեկ ամբողջական պտույտ է կատարում 1244,28 երկրային օրվա ընթացքում, իր ուղեծրով շարժվելով միջինում 0,289325 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,68° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9621) Միխաելպալին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոբիզևսկի (Շոլոխովսկի շրջան)

Կոբիզևսկի (ռուս.՝ Кобызевский), գյուղ Ռուսաստանի Ռոստովի մարզի Շոլոխովսկի շրջանում։ Մտնում է Կոլունդաևսկի գյուղական համայնքի կազմի մեջ։
Բինա Դաս

Բինա Դաս (բենգալերեն՝ বীণা দাস, օգոստոսի 24, 1911(1911-08-24), Krishnanagar, Presidency division, Բենգալյան նախագահություն, Բրիտանական Հնդկաստան, Բրիտանական կայսրություն - դեկտեմբերի 26, 1986(1986-12-26), Rishikesh, Դեհրադուն, Ուտար Պրադեշ, Հնդկաստան), հնդիկ հեղափոխական և ազգայնական Արևմտյան Բենգալիայից։


== Կյանք ==


=== Ընտանիք ===
Բրահմոյի հետևորդ, հայտնի ուսուցիչ Բենի Մադհաբ Դասի և սոցիալական աշխատող Սարալա Դևիի դուստրն է։ Նրա ավագ քույրը` Կայնալի Դասը, ևս ազատության համար պայքարող է եղել։


=== Դպրոց և քոլեջ ===
Եղել է Սուրբ Ջոնի թեմական օրիորդաց ավագ դպրոցի աշակերտ, ինչպես նաև՝ սովորել է Բեթուն քոլեջում։


=== Մասնակցություն հնդկական ազատագրական պայքարին ===
Բինա Դասը եղել է Կալկաթայում գործող Շաթրի Սանղա կիսահեղափոխական կանանց կազմակերպության անդամ։ 1932 թվականի փետրվարի 6-ին Կալկաթայի համալսարանի Համագումարների դահլիճում մահափորձ է կատարել Բենգալիայի նահանգապետ Սթենլի Ջեքսոնի վրա։ Ռևոլվերը նրան տվել է ազատության մեկ այլ մարտիկ` Քամալա Դաս Գուպտան։ Նա կրակել է հինգ անգամ, սակայն վրիպել է և դատապարտվել է ինը տարվա խիստ ռեժիմի ազատազրկման։
1939 թվականին վաղ ազատ արձակումից հետո Դասը միացել է Հնդկական ազգային կոնգրես կուսակցությանը։ 1942 թվականին մասնակցել է Օգոստոսյան շարժմանը և կրկին բանտարկվել է 1942-45 թվականներին։ 1946-47 թվականներին եղել է Բենգալիայի շրջանի օրենսդրական վեհաժողովի, 1947-51 թվականներին` Արևմտյան Բենգալիայի օրենսդրական վեհաժողովի անդամ։ 1947 թվականին ամուսնացել է Ջատիշ Բհաումիկի հետ, որը ևս ազատության համար պայքարող էր։
Նրա քույրը գրել է «Բենգարելենը խոսում է» (տպագրված 1944 թվականին) գիրքն ու նվիրել է այն Բինային։
Եղել է ազատության մարտիկ Սուհասինի Գանգուլայի ընկերը։


=== Պարգևներ ===
1960 թվականին արժանաել է Պադմա Շրի մրցանակի` իր «Սոցիալական աշխատանքի» համար։


== Մահ ==
Իր ամուսնու մահից հետո նա միայնակ է ապրել Ռիշիկեշում և մահացել անհայտության մեջ։ Նրա մեռած մարմինը 1986 թվականի դեկտեմբերի 26-ին հայտնաբերվել է ճանապարհին, մասամբ նեխած վիճակում։ Նրան գտել են անցորդները։ Ոստիկանությունից մեկ ամիս է պահանջվել նրա ինքնությունը պարզելու համար։


== Աշխատանքներ ==
Բինա Դասը երկու ինքնակենսագրական աշխատանք է գրել բենգալերենով։


== Ծանոթագրություններ ==


== Արտաքին հղումներ ==
Biography by Bharatiya Vidya Bhavan Archived 2014-02-10 at the Wayback Machine.
Ahmed Lilyma (2012)։ «Women»։  in Islam Sirajul, Jamal Ahmed A.։ Banglapedia: National Encyclopedia of Bangladesh (Second ed.)։ Asiatic Society of Bangladesh 
Bengalee women
Statement before the Special Tribunal of Calcutta High Court by Bina Das
St. John's Diocesan Girls' Higher Secondary School Official Website
Կարմրան պայծառ

Կարմրան պայծառ (լատ.՝ Tamarix florida), կարմրանազգիների ընտանիքին պատկանող ծածկասերմ ծառ, որը գրանցված է Հայաստանի Հանրապետության Կարմիր գրքում։


== Նկարագրություն ==
1,5-2 մ բարձրությամբ, ծիրանագույն կեղևով ոչ մեծ ծառ է։ Սաղարթը կազմված է բազմաթիվ ճիպոտանման ճյուղերից։ Փոքրիշատե ցողունագիրկ տերևները հերթադիր են, թեփանման, նստադիր։ Ծաղկաբույլը եզրային է։ Ողկույզները զարգանում են նախորդ տարվա ընձյուղների վրա և մինչև տերևների հայտնվելը, միշտ պարզ, հաճախ փնջերով։ Բաժակից երկար են ծաղկակիցները  պսակաթերթերից կարճ են։ Հնգանդամ ծաղիկները մանր են, պսակաթերթերը՝ գավաթանման բացված, թափվող։ Տեսակին, կախված ծաղկման ֆազայից, բնորոշ է ծաղկակիցների ձևի փոփոխությունը՝ սուր եռանկյունուց մինչև բթավուն գծային։


== Տարածվածություն ==
Հայաստանում հանդիպում է միայն Մեղրու ֆլորիստիկական շրջանում (Արաքս գետի ափին)։ Ընդհանուր արեալը ընդգրկում է Արևելյան և Հարավային Անդրկովկասը, Իրանը, Միջին և Կենտրոնական Ասիան։


== Էկոլոգիա ==
Աճում է ստորին լեռնային գոտում` ծովի մակարդակից 700-900 մ բարձրությունների վրա, գետերի ափերին, ավազային և կավային տեղերում։ Ծաղկում է մայիսին, պտղաբերում՝ հունիսին։


== Պահպանություն ==
Հայաստանում վտանգված տեսակ է համարվում։ Հայտնի է միայն մեկ ֆլորիստիկական շրջանում։ Տարածման և բնակության շրջանների մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ CITES-ի և Բեռնի կոնվենցիաների հավելվածներում ընդգրկված չէ։
Պահպանության գործողություններ չեն իրականացվում։


== Ծանոթագրություններ ==
Արմեն Հակոբյան (ֆուտբոլիստ)

Արմեն Հակոբյան (ուկրաիներեն՝ Армен Антонович Акопян; հունվարի 15, 1980(1980-01-15), Զապորոժիե, Ուկրաինական ԽՍՀ, ԽՍՀՄ), ուկրաինացի ֆուտբոլիստ, «Ավանգարդ» թիմի խաղացող։


== Կարիերա ==
Զապորոժիեի Օլիմպիական հերթափոխի մասնագիտացված մանկապատանեկան (մարզական) դպրոցի ֆուտբոլային «Մետալուրգ» ակումբի սան։ 1996 թվականին կարիերա սկսելով Զապորոժիեի ակումբում, 1998-ից 2002 թվականներին հանդես է եկել փոխարինող կազմում։ Զապորոժցիների համար այդ ժամանակ մեկնարկային կազմում խաղացել է 185 խաղում  և խփել է 15 գնդակ։
2006 թվականի սկզբին Դոնեցկից տեղափոխվեց «Մետալուրգ», ամռանը տեղափոխվեց «Կրիվբաս»։ 2007 թվականի սկզբին վերադարձել է Զապորոժիեի թիմ, բայց  2007 թվականի ապրիլի 1-ին, իր վերջին ակումբի դեմ խաղում, ծնկի վնասվածք է ստացել և կես տարով կազմից դուրս է եկել։ Ակումբը ֆուտբոլիստի հետ չերկարաձգեց պայմանագիրը, և նա ստիպված է եղել ինքնուրույն բուժվել։
2009 թվականի ամռանը տեղափոխվեց «Պալտավա», մեկ տարի անց հեռացավ ղազախական «Օրդաբասի»։ 2011 թվականի սկզբին տեղափոխվել է «Ավանգարդ»։


== Ծանոթագրություններ ==


== Արտաքին հղումներ ==
«Профиль на Soccerway»։ Արխիվացված է օրիգինալից 2012-12-10-ին 
Профиль на сайте Федерации футбола Украины(չաշխատող հղում)
«Профиль на Playerhistory»։ Արխիվացված է օրիգինալից 2012-12-10-ին 
Պրոֆիլը transfermarkt.com կայքում(անգլ.)
Կոլենկուր

Կոլենկուր (ֆր.՝ Caulaincourt)՝ համայնք Ֆրանսիայում, Պիկարդիա մարզի Էնա գավառում։ Մտնում է Սեն Կանտեն 1 կանտոնի կազմի մեջ։ Սեն Կանտեն կոմունայի շրջանն է։
Համայնքի INSEE կոդ՝ 02249։


== Բնակչություն ==
Համայնքի բնակչությունը 2010 թվականին կազմում էր 136 մարդ։


== Տնտեսություն ==
2010 թվականի տվյալներով 84 աշխատունակ տարիքի մարդկանցից (15-64 տարեկան) 66-ը տնտեսապես ակտիվ էին, 18-ը անգործունակ (ակտիվության ցուցանիշը 78.6 %, 1999 թվականին եղել է՝ 75,0 %)։ 66 աշխատունակ բնակիչներից 62-ը աշխատում էին (36 տղամարդ և 26 կին), անաշխատանք էին 4-ը (0 տղամարդ և 4 կին)։ 18 անգործունակ մարդկանցից 5-ը աշակերտներ կամ ուսանողներ են, 6-ը թոշակառու, 7-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Կոլենկուրի վիճակագրության ազգային ինստիտուտ (ֆր.)
Նիկոլայ Սիկաչով

Նիկոլայ Սիկաչով (ռուս.՝ Никола́й Никола́евич Сикачёв, հունվարի 18, 1920(1920-01-18) - 2002, Մոսկվա, Ռուսաստան), խորհրդային և ռուս դիվանագետ։ Արտակարգ և լիազոր դեսպան։


== Կենսագրություն ==
1946 թվականից զբաղվել է դիվանագիտական գործունեությամբ։

1946-1948 թվականներին՝ ԽՍՀՄ արտաքին գործերի նախարարության կենտրոնական ապարատի աշխատակից։
1948-1955 թվականներին՝ Հունգարիայում ԽՍՀՄ դեսպանատան աշխատակից։
1955-1965 թվականներին՝ ԽՍՀՄ արտաքին գործերի նախարարության կենտրոնական համակարգում պատասխանատու աշխատանքի։
1965-1967 թվականներին՝ Հունգարիայում ԽՍՀՄ դեսպանատան խորհրդական։
1967-1970 թվականներին՝ Հունգարիայում ԽՍՀՄ դեսպանատան խորհրդական-դեսպանորդ։
1970-1975 թվականներին՝ ԽՍՀՄ արտաքին գործերի նախարարության եվրոպական հինգերորդ բաժնի վարիչ։
1975 թվականի մարտի 8-ից մինչև 1983 թվականի ապրիլի 29-ը Քուվեյթում եղել է ԽՍՀՄ արտակարգ և լիազոր դեսպան։


== Դիվանագիտական աստիճան ==
Արտակարգ և լիազոր դեսպան։


== Ծանոթագրություններ ==


== Գրականություն ==
Дипломатический словарь. В 3-х томах. Гл. ред. А. А. Громыко, А. Г. Ковалев, П. П. Севостьянов, С. Л. Тихвинский. - М.: Наука, 1985-1986 г.  - Т. 3, с. 35.
Էդմոնսոն շրջան (Կենտուկի)

Էդմոնսոն շրջան (անգլ.՝ Edmonson County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 785 կմ² է, բնակչությունը՝ 12.161 մարդ (2010 թ. տվյալներով)։ Շրջկենտրոնն է Բրաունսվիլ բնակավայրը։ Կազմավորվել է 1825 թ.։
Պատանի (այլ կիրառումներ)

Պատանի, կարող է վերաբերել՝

Պատանի - գրական-գեղարվեստական եռամսյա ալմանախ
Պատանի - պատկերազարդ ամսագիր։ Հրատարակվել է 1902-1907 թվականին, Լոնդոնում
Սադկի (գյուղ, Ախտիրկայի շրջան)

Անվան այլ կիրառումների համար տե՛ս՝ ՍադկիՍադկի (ուկրաիներեն՝ Садки), գյուղ Ուկրաինայի Սումիի մարզի Ախտիրկայի շրջանում։
2001 թվականի տվյալներով Սադկի գյուղում բնակվում էր 17 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1543) Բուրժուա

(1543) Բուրժուա (անգլ.՝ Bourgeois), աստերոիդ աստերոիդների հիմնական գոտում։ Հայտնաբերվել է 1941 թվականի սեպտեմբերի 21-ին Էժեն Դելպորտի կողմից Ուքլում։
Միջին հեռավորությունը Արեգակից կազմում է 2,629671 ա. մ., առավելագույնը մոտենում է 1,7714 ա. մ. հեռավորության վրա և հեռանում 3,4879 ա. մ.։ Արեգակի շուրջ մեկ ամբողջական պտույտ է կատարում 1557,58 երկրային օրվա ընթացքում, իր ուղեծրով շարժվելով միջինում 0,231128 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1543) Բուրժուա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նովոուկրաինկայի շրջան

Նովոուկրաինկայի շրջան (ուկրաիներեն՝ Новоукраїнський район), շրջան Ուկրաինայի Կիրովոգրադի մարզում։
Ստեղծվել է 1932 թվականին։ Վարչական կենտրոնը՝ Նովոուկրաինկա։


== Աշխարհագրություն ==
Շրջանի տարածքի մակերեսը կազմում է 1668 կմ²։


== Բնակչություն ==
2001 թվականի մարդահամարի արդյունքներով շրջանում բնակվում էր 48486 մարդ։ Բնակչության խտությունը կազմում էր 29,07 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Ծիծաղելի պչրուհիներ

«Ծիծաղելի պչրուհիներ» (ֆր.՝ Les Précieuses ridicules), Մոլիերի կատակերգություններից, որն առաջին անգամ բեմադրվել է 1659 թվականի նոյեմբերի 18-ին փարիզյան Պտի-Բուրբոն թատրոնում։
«Ծիծաղելի պչրուհիներ»-ը Մոլիերի առաջին տպագրված կատակերգությունն է։ Մոլիերը չէր ցանկանում հրատարակել իր թատերգությունը, բայց ստիպված էր դա անել, որպեսզի առաջ ընկներ Ժ․ Ռիբայից, ով գողացել էր նրա ստեղծագործությունը և ցանկանում էր հրատարակել առանց հեղինակի իմացության։


== Կերպարներ և դրանց առաջին մարմնավորումներ ==
Լագրանժ (Շարլ Վարլե) և Դյու-կրուազի (Ֆիլիբեր Գասո), մերժված փեսացուներ
Գորժիբյուս, բուրժուա (Ֆրաունսա Բեդո)
Մադլոն, նրա դուստրը (Մադլենա Բեժար) և Կատո, նրա զարմիկը (տիկին Դեբրի), սեթևեթուհիներ
Մարոտա, նրանց աղախինը (Մարի Ռագնո)
Ալմանզոր, իրենց տղա ծառան (Էդմ Վիլկեն)
Մարկիզ դե Մասկարիլ, Լագրանժի սպասավորը (Մոլիեր)
Վիկոնտ դե Ժոդ, Դյու Կրուազի սպասավորը (Ժոբլե)
Երկու բեռնակիր
Հարևաններ և հարևանուհիներ
Երաժիշտներ


== Սյուժե ==
Գործողությունները տեղի են ունենում Փարիզում, Գարժիբյուսների տան ներքևի հյուրասենյակում։
Դյու Կրուազան և Լանգրաժը վիրավորված էին Գարժիբյուսների տան, Մադլոնի և Կատոյի սառը ընդունելությունից։ Նրանք որոշում են դաս տալ քմահաճ աղջիկներին։
Աղջիկները ձգտում էին սեթևեթության։ Նրանք չէին ընդունում շփման ցանկացած ձև։ Տուն են գալիս մարկիզ դե Մասկարիլը և վիկոնտ դե Ժոդլեն։ Նրան գրավում են աղջիկներին խոսակցության սեթևեթական ձևով։ Նրանք պատմում են իրենց մասին իրականության ոչ մոտ պատմություններ, գովում են աղջիկների և իրենց հրաշքները։ Լանգրաժն ու Դյու-կրուազին անսպասելի մտնում են տուն։ Նրանք ձեռնափայտով հարվածելով պատժում են Մասկարիլին և Ժոդլեին, ովքեր պարզում, որ իրենց սպասավորներն էին։ Գարժիբյուսը բացատրում է իր արած հիմարությունների պատճառը․

վեպեր, բանաստեղծություններ, երգեր, սոնետներ և քառյակներ, գրողը ձեզ տանի։


== Ծանոթագրություններ ==


== Արտաքին հղումներ ==
Ն․ Յակովլևայի թարգմանությունը
Տեքստը ֆրանսերենով


== Աղբյուրներ ==
«Мольер. Сочинения.» Составитель А. М. Горбунов,М.- «Книжная палата», 2003
Г.Н.Бояджиев. Жан-Батист Мольер
Ռոզի Անուշ Սվազլյան

Ռոզի Անուշ Ժիրայրի Սվազլյան (1984, Սան Ֆրանցիսկո, Կալիֆոռնիա, ԱՄՆ), ամերիկահայ օպերային երգչուհի, սոպրանո։


== Կենսագրություն ==
Ռոզի Անուշ Սվազլյանը ծնվել է  1984 թվականի ապրիլ 24-ին Սան Ֆրանցիսկո քաղաքում։ Հինգ տարեկանից Ռոզի Անուշը սովորել է նոտաները և նվագել ջութակ։ Երաժշտության մեջ նրա անմիջապես ղեկավարը եղել է հայրը՝ պարոն ժիրայրը (Ժերարդ), որը 1960-1970-ական թվականներին աշխատել է Երևանի օպերային թատրոնի նվագախմբում՝ որպես ջութակահար։ Երաժշտի  կայացման գործում մեծ դեր են ունեցել  նաև Անուշի մայրն ու մորաքույրը՝ Մարի Աբուսեֆյանը։ Անուշը սովորել է Միլանի կոնսերվատորիայում՝  որտեղ էլ 2009 թվականին ստացել է մագիստրոսի աստիճան և մասնակցել «Լա Սկալա»-ի ակադեմիայի ծրագրին։ Նրա ուսուցիչներն են եղել  մանկավարժներ Ջանի Մաստինոն, Ադալբերտո Տոնինին, Վինչենցո Մանոն, Մագդա Օլիվերոն և Պաոլո Կավանելին։ Այստեղ նա յուրացրել է երգեցողության բելկանտո ոճը, երգացանկը համալրել իտալական, ֆրանսիական ու գերմանական օպերային արիաներով։ 2010 թվականին նա Երևանում ելույթ է ունեցել Պլասիդո Դոմինգոյի հետ։ Պլասիդո Դոմինգոն այդ ելույթից հետո ընտրել էր Ռոզի Անուշին մասնակցելու 2011 թվականին  Մոսկվայում կայացած  համաշխարհային օպերային «Օպերալիա» մրցույթին։
2013 թվականի հոկտեմբերի 17-ին Ռոզի Անուշը Երևանում Ա. Սպենդիարյանի անվան օպերայի և բալետի ազգային ակադեմիական թատրոնում կատարել է Անուշի դերը Արմեն Տիգրանյանի «Անուշ» օպերայում։


== Հարյուրամյակին ընդառաջ ==


== Երգերը  օպերային ներկայացումներում ==
The Beggar's Opera, (Jenny Diver and Lady Di) K. Weil
The Little Sweep (Rose) B. Britten
La Boheme (Musetta) G. Puccini
Il Signor Bruschino (Marianna) G. Rossini
L'elisir d'amore (Adina) G. Donizeti, Le Nozze di Figaro (Contessa)


== Ծանոթագրություններ ==


== Արտաքին հղումներ ==
Պլասիդո Դոմինգոյի և Ռոզի Անուշ Սվազլյանի կատարումը Երևանում, 2010թՅուԹուբում
ANOUSH SVAZLIAN(չաշխատող հղում)


== Աղբյուրներ ==
http://www.musicofarmenia.com/rosyanoush Archived 2016-08-03 at the Wayback Machine.
http://celebiography.com/rosy-anoush.html
Սև աստղի շքանշան

Սև աստղի շքանշան (ֆր.՝ Ordre de l'Étoile noire), Ֆրանսիայի կառավարության սահմանադրական գաղութային պարգև։


== Պատմություն ==
Ստեղծվել է 1889 թվականի դեկտեմբերի 1-ին Պորտո Նովոյում (Բենինի ներկայիս հանրապետության մայրաքաղաքում), ապագա թագավոր Դագոմեյա Տոֆֆայի կողմից.:
1892 թվականի օգոստոսի 30-ին նոր կանոնադրություն ստացավ և 1894 թվականի հուլիսի 30-ին պաշտոնապես ընդունվել է Ֆրանսիայի կառավարության կողմից, ինչպես պարգև, որը տրվում է Արևմտյան Աֆրիկայում Ֆրանսիայի ազդեցության տարածման համար։
Առաջին աշխարհամարտի տարիներին շքանշանով պարգևատրվել են արտասահմանյան երկրների՝ Ֆրանսիայի դաշնակիցների և Ռուսական կայսրության սպաները։
Փոփոխությունների հետ միասին, որոնք կանոնադրության մեջ են ավելացվել [[1933 թվական]]ի հուլիսի 14-ին, շքանշանով կարող էին պարգևատրվել 29 տարեկանից բարձր անձինք, որոնք ծառայել էին Ֆրանսիական Արևմտյան Աֆրիկայում ոչ քիչ քան 9 տարի։
Ինչպես և Ֆրանսիայի մյուս գաղութային շքանշանները, այն նույնպես դեկրետով լուծարքի է ենթարկվել 1963 թվականի դեկտեմբերի 3-ից Ֆրանսիայի պետական օրդենի օրենսդրական որոշման հետ։ Պարգևատրվածներից հետո իրավունք կար կրել Սև աստղի շքանշանը։
Բենինի անկախության հռչակումից հետո շքանշանը օգտագործվել է որպես այդ պետության պետական պարգև (Բենինի Սև աստղի շքանշան)։


== Աստիճաններ ==
 — Մեծ խաչի ասպետ (ֆր.՝ Grand'croix)
 — Մեծն սպա (ֆր.՝ Grand officier)
 — կոմանդոր (ֆր.՝ Commandeur)
 — Սպա(ֆր.՝ Officier)
 — Ասպետ (ֆր.՝ Chevalier)


== Պարգևատրվածներ ==
Բորիս Իոսիֆովիչ Դոլիվո Դոբրովոլսկի՝ առաջին աստիճանի կապիտան (1904 — սպա; 1909 — կոմանդոր)
Նիկոլայ Օտտովիչ ֆոն Էսսեն՝ ռուս ադմիրալ, Բալթյան ծովի նավատորմի հրամանատար (Օրդենի մեծ խաչ, 1914).
Պեշկով Լեոնտիյ Նիկոլաևիչ՝ Ֆելդեգերյան կորպուսի պորուչիկ (Կավալեր, 01 հուլիսի, 1909)


== Ծանոթագրություններ ==
Կուրեն (գյուղ, Բախմաչի շրջան)

Կուրեն (ուկրաիներեն՝ Курінь), գյուղ Ուկրաինայի Չեռնիգովի մարզի Բախմաչի շրջանում։
2006 թվականի տվյալներով Կուրեն գյուղում բնակվում էր 4 015 մարդ։ Բնակչության խտությունը կազմում էր 573,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վինոգրադովկա (այլ կիրառումներ)

Վինոգրադովկա, կարող է վերաբերել՝

Վինոգրադովկա - գյուղ, Ուկրաինայի Ժիտոմիրի մարզի Լյուբարսկի շրջանում
Վինոգրադովկա - գյուղ, Ուկրաինայի Խմելնիցկիի մարզի Յարմոլինի շրջանում
Վինոգրադովկա - գյուղ, Ուկրաինայի Կիրովոգրադի մարզի Կոմպանեևսկի շրջանում
Վինոգրադովկա - գյուղ, Ուկրաինայի Նիկոլաևի մարզի Բաշտանկայի շրջանում
Վինոգրադովկա - գյուղ, Ուկրաինայի Նիկոլաևի մարզի Վեսելինովոյի շրջանում
Վինոգրադովկա - գյուղ, Ուկրաինայի Օդեսայի մարզի Բոլգրադի շրջանում
Վինոգրադովկա - գյուղ, Ուկրաինայի Օդեսայի մարզի Տարուտինեի շրջանում
Դիբրովկա (ավան, Միրգորոդի շրջան)

Անվան այլ կիրառումների համար տե՛ս՝ ԴիբրովկաԴիբրովկա (ուկրաիներեն՝ Дібрівка), ավան Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Դիբրովկա ավանում բնակվում էր 105 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կտեսնվենք վերևում (ֆիլմ)

«Կտեսնվենք վերևում» («Կտեսնվենք այնտեղ՝ վերևում», ֆր.՝ Au revoir là-haut), 2017 թվականի ֆրանսիական-կանադական դրամա-ֆիլմը, որը ռեժիսոր Ալբերտ Դյուպոնտելը նկարահանել է Պիեռ Լեմետրի հանանուն վեպ-բեսթսելերի հիման վրա։ Ֆիլմը 2018 թվականին 13 անվանակարգերում առաջադրվել է Ֆրանսիայի ազգային կինոյի «Սեզար» մրցանակի համար և ստացել է հինգ մրցանակ, այդ թվում, լավագույն ռեժիսորական աշխատանքի համար։


== Սյուժե ==
Առաջին համաշխարհային պատերազմի վերջին օրեր։ Լեյտենանտ Պրադելը սրիկա է, որի համար մարդկային կյանքը ոչինչ է։ Նա ուղիղ մահվան դուռն է ուղարկում երկու շարքայինների՝փայլուն երիտասարդ նկարիչ, միլիոնատիրոջ որդուն՝ Էդուարին և նախկին հաշվապահ Ալբերին։ Էդուարը փրկում է Ալբերի կյանքը, բայց ծանր վիրավորվում է։ Նրա դեմքը սարսափելի աղավաղված է, և նա չի ցանկանում հոր ամրոց վերադառնալ այդ տեսքով։ Իրեն հռչակելով մահացախ և դեմքը դիմակի տակ թաքցնելով՝Էդուարը սկսում է նկարել զարմանալի նկարներ պատերազմի մասին։ Ալբերը դառնում է «առանց դեմքի մարդու» իմպրեսարիոն։


== Դերերում ==


== Պարգևներ և անվանակարգեր ==
«Սեզար» մրցանակ 
«Սեզար» մրցանակ լավագույն ֆիլմի համար - պրոդյուսեր՝ Կատրին Բոզորգան, ռեժիսոր՝ Ալբեր Դյուպոնտել (առաջադրում)
«Սեզար» մրցանակ լավագույն ռեժիսորի համար - Ալբեր Դյուպոնտել (մրցանակ)
«Սեզար» մրցանակ տղամարդու լավագույն դերակատարի համար - Ալբեր Դյուպոնտել (առաջադրում)
«Սեզար» մրցանակ երկրորդ պլանի տղամարդու լավագույն դերակատարի համար - Նիլս Արեստրուպ (առաջադրում)
Երկրորդ պլանի լավագույն դերասան - Լորան Լաֆիտ (առաջադրում)
«Սեզար» մրցանակ կնոջ լավագույն դերակատարի համար - Մելանի Տիերի (առաջադրում)
«Սեզար» մրցանակ ադապտացված սցենարի համար - Ալբեր Դյուպոնտել, Պիեր Լեմետր (մրցանակ)
«Սեզար» մրցանակ լավագույն երաժշտության և ֆիլմի համար՝ Կրիստոֆ Ժյուլեն  (առաջադրում)
«Սեզար» մրցանակ լավագույն մոնտաժի համար - Քրիստոֆ Պինել (առաջադրում)
«Սեզար» մրցանակ լավագույն պերատորական աշխատանքի համար- Վենսեն Մատիա  (մրցանակ)
«Սեզար» մրցանակ լավագույն դեկորացիայի համար - Պիեր Կեֆֆելեան (մրցանակ)
«Սեզար» մրցանակ լավագույն կոստյումենրի համար - Միմի Լեմպիկա(մրցանակ)
«Սեզար» մրցանակ լավագույն հնչյունի համար- Ժան Մինոնդո, Գյուրվալ Կոիկ-Գալլաս, Սիրիլ Հոլց, Դամիեն Լացցերինի (առաջադրում)«Լյումեր» մրցանակ 2018
«Լյումեր» մրցանակ լավագույն ֆիլմի համար - ռեժիսոր՝ Ալբեր Դյուպոնտել (առաջադրում)
«Լյումեր» մրցանակ լավագույն սցենարի համար- Ալբեր Դյուպոնտել  (առաջադրում)
«Լյումեր» մրցանակ լավագույն պերատորական աշխատանքի համար - Վենսեն Մատիա (առաջադրում)


== Ծանոթագրություններ ==


== Արտաքին հղումներ ==
Ֆիլմը variety.com կայքում
Ֆիլմը hollywoodreporter.com կայքում
Յաննիս Մակրիյանիս

Յաննիս Մակրիյանիս (հուն․՝ Ιωάννης Μακρυγιάννης, 1797[…], Դորիդա, Հունաստան - ապրիլի 27, 1864(1864-04-27), Աթենք, Հունաստան), հույն ռազմական գործիչ, գեներալ, քաղաքական գործիչ, ինչպես նաև Հունաստանի 1821-1829 թվականներին ազգային-ազատագրական պայքարի հերոս։


== Կենսագրություն ==
Յաննիս Մակրիյանիսը (իսկական անունը՝ Յաննիս Տրիանտաֆիլու) ծնվել է 1797 թվականին Կենտրոնական Հունաստանի Դորիդա քաղաքային շրջանի Ավորիտի գյուղում՝ աղքատի ընտանիքում։
Մակրիյանիս մականունը հունարենից թարգմանաբար նշանակում է «երկար Յաննիս»։
Յաննիս Մակրիյանիսի հայրը՝ Դիմիտրի Տրիանտաֆիլուն զոհվել է Հունաստանի մղած ճակատամարտերից մեկում։ Հոր մահից հետո Յաննիսի ընտանիքը ստիպված է լինում մեկնել Լիվադիա, որտեղ նա անցկացրել է իր մանկության օրերը։
Յոթ տարեկան հասակում Յաննիսը դառնում է Լիվադիայի հարուստ ընտանիքներից մեկի ծառան, որտեղ ենթարկվում է ծեծի։
1811 թվականին Մակրիյանիսը թողնում է Լիվադիան և ուղևորվում Արտա քաղաք։ Այնտեղ նա Ա. Լիդերիկիսի հետ ընդունվում է աշխատանքի Ալի փաշայի արքունիքում։
Նրա նախաձեռնությամբ 1820 թվականին ստեղծվում է «Ֆիլիկի Հատերիա» գաղտնի խմբակցությունը, որը պայքարում է Հունաստանի անկախության համար։


== Ծանոթագրություններ ==
Գուրգեն Դաբաղյան

Գուրգեն Դաբաղյան (մարտի 10, 1988(1988-03-10), Երևան, Հայկական ԽՍՀ, ԽՍՀՄ), ժողովրդական երգիչ։ Թողարկել է 3 ձայնա և 4 տեսասկավառակ, նկարահանել է ավելի քան 10 տեսահոլովակ։ 2009 թ. բարձրացել է Արարատ լեռան գագաթը։


== Կարիերա ==
1994 - սկսել է հանդես գալ Սայաթ-Նովայի երգերով
1995 - կատարել է առաջին ձայնագրությունը
1996 - ԱՄՆ-ում թողարկել է առաջին ձայնասկավառակը՝ «8 տարեկան հրաշք մանուկը հայրենիքեն»«Իմ անկախ Հայաստանը 5 տարեկան է» մրցույթում ճանաչվել է հաղթող2000 - ԱՄՆ-ում կայացել է առաջին մենահամերգը, իսկ երկրորդի ժամանակ նրա գլխին դրել են իշխանական ոսկե թագ և այդ օրվանից նրան կոչել «Հայ երգի փոքրիկ իշխան»
2005 - ավարտել է Երևանի Հ.Խաչատրյանի անվան թիվ 199 միջնակարգ դպրոցը
2005-2010 - սովորել է Երևանի Կոմիտասի անվան պետական կոնսերվատորիայի վոկալ տեսական ֆակուլտետի խմբավարական բաժնում։


== Պարգևներ և կոչումներ ==
1996 - «Գոհար Գասպարյանի անվան» ոսկե մեդալ
2003 - «Հայաստան» համահայկական հիմնադրամի «Ճանապարհ դեպի ապագա» մրցույթում «Տարվա լավագույն ժողովրդական և գուսանական երգերի կատարող»


== Աղբյուրներ ==
AV production, Գուրգեն Դաբաղյան
Նա հանկարծակի բարձրացավ բեմ և մատիս մատանի դրեց. Գուրգեն Դաբաղյան


== Արտաքին հղումներ ==
Դիտեք. Գուրգեն Դաբաղյանը Քիմ Քարդաշյանի եւ Քանյե Ուեսթի համար կատարում է Կոմիտասի "Հորովել"-ը
Իցուկուսիմա կոթող

Իցուկուսիմա կոթողը (ճապ.՝ 厳島神社 - Իցուկուսիմա ձինձյա) սինտոիստական տաճար Ճապոնիայի Հիրոսիմա պրեֆեկտուրայի Իցուկուսիմա (Միյաձիմե) կղզում։ 1996 թվականից ներառված է ՅՈՒՆԵՍԿՕ-ի Համաշխարհային ժառանգության օբյեկտների ցանակում։ Կառույցների և գույքի մի մասը ճանաչված է Ճապոնիայի կառավարության կողմից որպես ազգային գանձեր։
Գարի Մեդել

Գարի Ալեքսիս Մեդել Սոտո (իսպ.՝ Gary Alexis Medel Soto, օգոստոսի 3, 1987(1987-08-03), Սանտյագո, Չիլի), չիլիացի պրոֆեսիոնալ ֆուտբոլիստ, ով հանդես է գալիս իտալական Սերիա A-ի Ինտեր Միլան ֆուտբոլային ակումբում՝ կիսապաշտպանի, երբեմն նաև պաշտպանի դիրքում։
Նրան տրված է «չիլիական պիտբուլ» մականունը։ 2007 թվականից մինչ օրս հանդես է գալիս Չիլիի ֆուտբոլի ազգային հավաքականում, հավաքականի կազմում երկու անգամ մասնակցել է Ֆուտբոլի աշխարհի առաջնություններին։
2015 թվականին հավաքականի կազմում հաղթել է Կոպա Ամերիկային, որը հյուրընկալել էր հենց Չիլին։


== Ակումբային կարիերա ==


=== Վաղ կարիերա ===
Մեդելը միացել է Կաթոլիկ Յունիվերսիդադին 12 տարեկան հասակում։ Նրա երիտասարդական հավաքականի գլխավոր մարզիչ Մարիո Լեպեն նրան տեղափոխել է ավագների շարքերը։
2009 թվականի հուլիսի 20-ին նաև միացել է Բոկա Խունիորսին 300,000 ԱՄՆ դոլար վարձավճարով։ Այս անդամագրությունը նա մեկնաբանեց իբրև երազանքի իրականացում։ Նա ասաց, որ խաղալու է մի ակումբում, որտեղ իր ակումբակիցները նախկինում եղել են իր կուռքերը։ Նա խաղալու է այնպիսի վաստակաշատ ֆուտբոլիստների հետ, ինչպիսիք են արգենտինացի ֆուտբոլիստներ Խուան Ռոման Ռիկելմեն, Մարտին Պալերմոն, Սեբաստիան Բատալյան և այլք։
Սուպեր Կլասիկոյի ընթացքում, Մեդելի ակումբը 2010 թվականի մարտի 15-ին հաղթել է Ուրուգվայի Ռիվեր Փլեյթին։ Դրանից հետո նա տեղափոխվել է իսպանական Սևիլյա ֆուտբոլային ակումբ։


=== Սևիլյա ֆուտբոլային ակումբի կազմում ===
Մեդելը Սևիլյա ֆուտբոլային ակումբին միացել է 2011 թվականի հունվարի 28-ին՝ € 3 միլիոն վարձավճարով։ Ակումբի հետ չիլիացի կիսապաշտպանը կնքել է չորսամյա պայմանագիր։
Նույն օրը՝ հունվարի 28-ին, ակումբ է տեղափոխվել նաև խորվաթ կիսապաշտպան Իվան Ռակիտիչը և նա իր տեղը զիջելով խորվաթ ֆուտբոլիստին, սկսել է հանդես գալ կենտրոնական կիսապաշտպանի դիրքում։
Ակումբ տեղափոխվելու կապակցությամբ Մեդելը ասել է.

Փետրվարի 12-ին նա կատարել է Լա Լիգայի իր դեբյուտը՝ Սևիլյայի կազմում։ Այդ խաղում նա խաղացել է ամբողջ 90 րոպե, սակայն Սևիլյան պարտվել է Ռասինգ Սանտանդերին 2-3 հաշվով։
Լա Լիգայում Մեդելի մասնակցությամբ նշանավոր հանդիպումներից էր մարտի 12-ին կայացած «Բարսելոնա-Սևիլյա» հանդիպումը։ Սևիլյայի կազմում միակ գոլի հեղինակ է դառնում հենց Մեդելը, սակայն Լիոնել Մեսսին հավասարեցնում է հաշիվը և խաղն ավարտվում է 1-1 հաշվով։


=== Քարդիֆ Սիթի և Ինտերնացիոնալ Միլան ===
2013 թվականի օգոստոսի 11-ին անգլիական Քարդիֆ Սիթի ֆուտբոլային ակումբը հաստատել է, որ իրենք պատրաստ են ընդունել Գարի Մեդելին Պրեմիեր Լիգայում։
Գարի Մեդելի համար անգլիական ակումբը պատրաստ էր վճարել £ 11 մլն՝ չորս տարի գործարքի դիմաց։ Նա իր դեբյուտն ակումբում կատարել է օգոստոսի 17-ին և իր առաջին հանդիպումն անցկացրել Վեսթ Հեմ Յունայթեդի դեմ։
Խաղն ավարտվել է Մեդելի ակումբի պարտությամբ՝ 3-2 հաշվով։ Մեդելը խաղացել է հանդիպման ամբողջ 90 րոպեն և ստացել «խաղի մարդ» կոչումը։
Անգլիական Պրեմիեր լիգայում կնքված պայմանագրի լրանալուց հետո, Գարի Մեդելը £ 10 մլն վճարի դիմաց 2014 թվականի օգոստոսի 9-ին տեղափոխվում է Իտալական Սերիա A-ի Ինտեր Միալն ֆուտբոլային ակումբ։
Ինտեր Միլանի տնօրինության կողմից տրված վարձավճարը եղել է £ 1 մլն պակաս Քարդիֆի տված գումարից։ Իտալական Սերիա A-ում իր դեբյուտը Մեդելը կատարել է օգոստոսի 3-ին մրցելով Թուրինյան ակումբի դեմ։ 90 րոպե հանդիպումից հետո խաղատախտակին զրոներ էին։
Արթուր Դիլանյան

Արթուր Աշոտի Դիլանյան խորհրդային և հայկական կինոյի ու թատրոնի դերասան, ռեժիսոր։Ծնվել է 1961 թվականի սեպտեմբերի 9-ին։


== Կենսագրություն ==
Արթուր Դիլանյանը ծնվել է 1961 թվականի սեպտեմբերի 9-ին։ 1988 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի դերասանական ֆակուլտետը՝ Արմեն Ջիգարխանյանի արվեստանոցը։
2002 թվականի ապրիլից 2003 թվականի հունիսը եղել է Մոսկվայի ITR հեռուստաալիքի «Գովազդ և արտադրություն» բաժնի ղեկավարը։ 2003-2004 թվականներին ղեկավարել է Միր ԱՊՀ երկրների միջպետական հեռուստառադիոընկերության ստեղծագործական բաժինը։
2004 թվականից՝ Մոսկվայի հայկական թատրոնի դերասան և ռեժիսոր։


== Դերերը թատրոնում ==


== Ֆիլմագրություն ==


== Ծանոթագրություններ ==
ProSieben

ProSieben (կամ Pro7, արտասանվում է «Պրո Զիբեն»), գերմանական մասնավոր հեռուստաալիք։ Կաբելային և արբանյակային հեռուստատեսությամբ շուրջօրյա եթեր է իրականացնում Գերմանիայում, Ավստրիայում (ProSieben Austria) և Շվեյցարիայում (ProSieben Schweiz)։ Հեռուստաընկերությունը հիմնվել է 1988 թ. հոկտեմբերի 13-ին, «ProSieben Television GmbH» անվանումով, առաջին եթերը կայացել է 1989 թ. հունվարի 1-ին՝ փոխարինելով «Eureka TV» ալիքին։ 2000 թվականից «ProSiebenSat.1 Media AG» մեդիահոլդինգի մասն է կազմում, որի կազմում գտնվում են նաև Sat.1, kabel eins, N24, Sixx և այլ հեռուստաալիքները։ Հեռուստաալիքը ներկայացնում է գեղարվեստական ֆիլմեր, արտասահմանյան և սեփական արտադրության սերիալներ, լուրեր («Newstime», «ProSieben AustriaNews»), թոկ-շոուներ, կատակերգական և ժամանցային հաղորդումներ։


=== Բաժինը հեռուստաշուկայում ===


=== Արտաքին հղումներ ===
Պաշտոնական կայք (գերմ.)


=== Ծանոթագրություններ ===
Մինիդոկա շրջան (Այդահո)

Մինիդոկա շրջան (անգլ.՝ Minidoka County), ԱՄՆ Այդահո նահանգի 44 վարչական միավորներից մեկը։ Ընդհանուր տարածությունը 1.968 կմ² է, բնակչությունը՝ 20.174 մարդ (2010 թ. տվյալներով)։ Շրջկենտրոնն է Ռուպերտ բնակավայրը։ Կազմավորվել է 1913 թ.։
(970) Պրիմուլա

(970) Պրիմուլա (անգլ.՝ Primula), աստերոիդ աստերոիդների հիմնական գոտում։ Հայտնաբերվել է 1921 թվականի նոյեմբերի 29-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,559145 ա. մ., առավելագույնը մոտենում է 1,8631 ա. մ. հեռավորության վրա և հեռանում 3,2552 ա. մ.։ Արեգակի շուրջ մեկ ամբողջական պտույտ է կատարում 1495,34 երկրային օրվա ընթացքում, իր ուղեծրով շարժվելով միջինում 0,240747 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,03° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(970) Պրիմուլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մաթյուրեն Վեյսիեր Լա Կրոզ

Մաթյուրեն Վեյսիեր Լա Կրոզ (ֆրանս.՝ Mathurin Veyssière de La Croze) (դեկտեմբերի 4, 1661(1661-12-04), Նանտ, Ֆրանսիայի մետրոպոլիս, Ֆրանսիա - մայիսի 21, 1739(1739-05-21), Բեռլին, Պրուսիայի թագավորություն), ֆրանսիացի արևելագետ-հայագետ։ Բեռլինի համալսարանի պրոֆեսոր, պրուսական արքունի դիվանապետ։ Տիրապետել է լատիներենին, գերմաներենին, հայերենին, սեմական ու սլավոնական մի շարք լեզուների։


== Գրքեր ==
Լույս են տեսել Լա Կրոզի «Քրիստոնեության պատմությունը Եթովպիայում և Հայաստանում» (1739), «Գանձ լակրոզյան նամակների» (լատ., հ. 1-3, 1762-64) և այլ գործեր։ Անտիպ գիտական ժառանգության զգալի մասը նվիրված է Հայաստանի պատմությանն ու գրականությանը, հայերին։ Կազմել է «Բառարան հայ լեզվի», «Ցուցակ ազգաբանության թագավորաց հայոց Հովհաննեսիկ տեր Անվո և իշխան հայոց Մեծաց» գործերը։


== Թարգմանություններ ==
Լատիներեն է թարգմանել Մեսրոպ Երեցի «Պատմութիւն մնացորդաց հայոց և վրաց»-ը (որը սխալմամբ վերագրվել է Ստեփանոս Օրբելյանին), Ներսես Շնորհալու «Հիսուս որդի» պոեմը, Հեթում թագավորի «Որ ծառայեալս եմ բիւր ախտից» տողով սկսվող պոեմը, քաղվածներ Առաքել Դավրիժեցու պատմությունից և այլն։ Լատիներեն է թարգմանել «Աշխարհացոյցի» «Ասիա» բաժինը։ Աստվածաշնչի հայերեն թարգմանությունը համարել է «թագուհի թարգմանութեանց»։


== Աղբյուրներ ==
Շրումպֆ Ա., Ուսումնասիրութիւնք հայ լեզուի և մատենագրութեան յարևմուտս (ԺԴ-ԺԹ դար), թրգմ և լրց. Գ. Զարբհանալյան, Վնտ., 1895 թ.։
Հայկական համառոտ հանրագիտարան, հ. 2, էջ 399, Երևան, 1995 թ.։


== Ծանոթագրություններ ==
(4340) Դենսի

(4340) Դենսի (անգլ.՝ Dence), աստերոիդ աստերոիդների հիմնական գոտում։ Հայտնաբերվել է 1986 թվականի մայիսի 4-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 2,392914 ա. մ., առավելագույնը մոտենում է 1,8369 ա. մ. հեռավորության վրա և հեռանում 2,9489 ա. մ.։ Արեգակի շուրջ մեկ ամբողջական պտույտ է կատարում 1352,04 երկրային օրվա ընթացքում, իր ուղեծրով շարժվելով միջինում 0,266265 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 25,18° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4340) Դենսի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մնաս բարով (ֆիլմ)

«Մնաս բարով» (ռուս.՝ «Прощай»), խորհրդային սև-սպիտակ գեղարվեստական ֆիլմ Հայրենական մեծ պատերազմի մասին, որը նկարահանվել է 1966 թվականին բանաստեղծ Գրիգորի Պոժենյանի կողմից սեփական սցենարով։


== Սյուժե ==
1944 թվականի գարուն։ Հայրենական մեծ պատերազմ։ Գրավված Սևաստոպոլում դեռ կատաղի մարտեր են ընթանում։ Իսկ գերմանացիներից ազատագրված Յալթայում պատերազմ չկա, այն արդեն ինչ-որ տեղ հեռու է... Բայց տորպեդային նավակների դիվիզիոնը, որը տեղակայված է Յալթայի նավահանգստում, շարունակում է իր վտանգավոր աշխատանքը։ Ռազմական նավաստիները օրեցօր մարտական թռիչքներ են իրականացնում դեպի Սևաստոպոլ՝ անցնելով «Լոլայի» հետքերով, որը հասցրել է լքել նավահանգիստը՝ նախապես հափշտակելով գաղտնի փաստաթղթերը։


== Դերերում ==
Վիկտոր Ավդյուշկո  – Մատվեյ Պոդիմախին
Վալենտին Կուլիկ  – Վալենտին Բատալին
Բիմբոլատ Վատաև  – Օթարի Կիկնաձե
Ալեքսանդր Ստեֆանովիչ  – Ալեքսանդր Յուրովսկի
Վալերի Շապկին  – Չուդակով
Օլեգ Ստրիժենով  – Օլեգ Ստարիգին, լեյտենանտ
Անգելինա Վովկ  – Գալյա
Ժաննա Պրոխորենկո  – Լյուբա
Գալինա Կոստիրևա  – Կատյա
Իվան Պերևերզև  – Դերժավենկո
Վլադիմիր Զամանսկին  – դիվիզիայի նոր հրամանատար
Վլադիմիր Ակիմով  – Ստրոեև
Վյաչեսլավ Ժարիկով  – Ավրուտին
Ռիտա Գլադունկո  – Նինա


== Նկարահանող խումբ ==
Սցենարի հեղինակ՝ Գրիգորի Պոժենյան
Ռեժիսոր՝ Գրիգորի Պոժենյան
Օպերատոր` Լեոնիդ Բուռլակա
Նկարիչ` Բորիս Բիրգեր
Կոմպոզիտոր` Միքայել Թարիվերդիև


== Ծանոթագրություններ ==


== Արտաքին հղումներ ==
«Մնաս բարով» ֆիլմի երգերը, songkino.ru.
Ալալեյս

Ալալեյս, լեռնանցք Հայկական լեռնաշխարհում, Հայկական Տավրոսի միջին հատվածում, պատմական Մեծ Հայքի Չորրորդ Հայք աշխարհի Հաշտյանք գավառում, Տիգրիսի ակունքների մոտ։ Նիկողայոս Ադոնցը գտնում է, որ Կլեսուրի հայտնի երկու լեռնանցքներից մեկը կոչվել է Ալելեյս։


== Ծանոթագրություններ ==
Աշխեն Արիստակյանի լուսանկարչական տուն

Աշխեն Արիստակյանի լուսանկարչական տունը 19-րդ դարի վերջին - 20-րդ դարի սկզբին Բաքվում գործող լուսանկարչական տներից մեկը։
Լուսանկարչական տան ղեկավարը եղել է Աշխեն Հովհաննեսի Արիստակյանը, ով ստացել է գործունեության թույլատվություն 1898 թվականին։ Լուսանկարչատունը գտնվել է Գուբերնսկայա փողոց 6 հասցեում։ Արիստակյանը ազգությամբ հայ էր՝ Բաքվում գործող ազգությամբ հայ բազմաթիվ լուսանկարիչներից մեկը։


== Պատկերներ ==

		


== Հղումներ ==
Фотоателье дореволюционные (Баку) Archived 2014-08-04 at the Wayback Machine.
ԽԱՉԱՏՈՒՐ ԴԱԴԱՅԱՆ - ՀԱՅԵՐԸ ԵՎ ԲԱՔՈՒՆ (1850-ական թթ. - 1920 թ.), Երևան 2006, ISBN 99941-961-6-2
Օշ (Արդենների գավառ)

Օշ (ֆր.՝ Oches), համայնք Ֆրանսիայի Շամպայն-Արդեն մարզի Արդեններ գավառում:
Բնակչությունը 2008 թվականի դրությամբ կազմում է 30 մարդ, բնակչության խտությունը` 4.44 մարդ/կմ²: Բնակավայրը զբաղեցնում է 6.76 կմ² տարածք:


== Աշխարհագրություն ==
Գտնվում է Փարիզ քաղաքից 210 կմ արևելք, Շալոն ան Շամպայն քաղաքից 75 կմ հյուսիս-արևելք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 27 աշխատունակ (15-64 տարեկան) բնակիչ, որոնցից ակտիվ էին 15-ը, իսկ ոչ ակտիվները` 12: Ակտիվության ցուցանիշը կազմում է 55,6 %: 15 աշխատունակ մարդկանցից աշխատել է 14 անձ (7 տղամարդ և 7 կին): Գործազուրկ են եղել 1 անձ (1 տղամարդ և 0 կին): 12 անաշխատունակներից 3-ը եղել են աշակերտներ կամ ուսանողներ, 8-ը` թոշակառուներ, իսկ 1-ը չեն աշխատել տարբեր պատճառներով:


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Խոշյան (Մշո գավառ)

Խոշյան, գյուղ Արևմտյան Հայաստանում, Բիթլիսի վիլայեթի Մշո գավառում։


== Բնակչություն ==
XX դարի սկզբին ուներ 32 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Տաաբռի

Տաաբռի (էստ․՝ Taabri), գյուղ Էստոնիայի Տարտումաա նահանգի Տառտու շրջանում։
2011 թվականի տվյալներով գյուղում բնակվում էր 32 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Աստերոիդների ցանկ (170801-170900)

Աստերոիդների ցանկ (170701-170800)  • Աստերոիդների ցանկ  • Աստերոիդների ցանկ (170901-171000)
 Աստերոիդների ցանկ (170701-170800)  • Աստերոիդների ցանկ  • Աստերոիդների ցանկ (170901-171000)
(8389) 1993 FT37

(8389) 1993 FT37, աստերոիդ աստերոիդների հիմնական գոտում։ Հայտնաբերվել է 1993 թվականի մարտի 19-ին UESAC ծրագրի կողմից Լա Սիլյայում։
Միջին հեռավորությունը Արեգակից կազմում է 3,046632 ա. մ., առավելագույնը մոտենում է 2,5968 ա. մ. հեռավորության վրա և հեռանում 3,4964 ա. մ.։ Արեգակի շուրջ մեկ ամբողջական պտույտ է կատարում 1942,35 երկրային օրվա ընթացքում, իր ուղեծրով շարժվելով միջինում 0,185342 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8389) 1993 FT37 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էվարիստ Գալուա

Էվարիստ Գալուա (ֆր.՝ Évariste Galois, հոկտեմբերի 25, 1811(1811-10-25)[…], Բուլ-լա-Ռեն - մայիսի 31, 1832(1832-05-31)[…], Փարիզ), ֆրանսիացի մաթեմատիկոս։ Գալուաի պատկերացումների վրա է կառուցված հանրահաշվական հավասարումների տեսությունը։ Էվարիստ Գալուան սովորել է Լուի-լե-Գրան լիցեյում, 1830 թ. ընդունվել է Փարիզի մանկավարժական համալսարան (ֆր.՝ École normale supérieure (Paris)) և մեկ տարի անց հեռացվել է քաղաքական նկատառումներով։ Թեև նա շատ կարճ կյանք է ապրել՝ ընդամենը 21 տարի, սպանվել է մենամարտում, սակայն մենամարտի նախօրյակին ընկերոջն ուղղված նամակում նա շարադրել է հանրահաշվական ֆունկցիաներից կախված ինտեգրալների մասին հիմնական թեորեմները։ Նրա ուսումնասիրությունները բացառիկ մեծ ազդեցություն են ունեցել հանրահաշվի զարգացման վրա։ Ըստ էության՝ Գալուան ստեղծել է հանրահաշվական վերջավոր տարրերի ամբողջական տեսություն՝ խմբերի տեսությունը, որն այժմ կոչվում է նրա անունով։
Գալուան ստեղծել է նաև աղմկակայուն կոդավորման տեսության հիմքերը, առանց որի հնարավոր չէր լինի իրականացնել թվային տեղեկույթի և թվային հեռուստատեսության հաղորդումները։


== Աղբյուրներ ==
Դպրոցական մեծ հանրագիտարան // Գիրք 1 // հատոր 1 // Երևան // 2008 թ., էջ 201


== Ծանոթագրություններ ==
Վերխնեե Շախլովո

Վերխնեե Շախլովո (ռուս.՝ Верхнее Шахлово), գյուղ Ռուսաստանի Մոսկվայի մարզի Սերպուխովսկի շրջանի կազմում։
Բնակչությունը 2006 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոժուխովկա (այլ կիրառումներ)

Կոժուխովկա, կարող է վերաբերել՝

Կոժուխովկա - գյուղ, Ուկրաինայի Ժիտոմիրի մարզի Կորոստենի շրջանում
Կոժուխովկա - գյուղ, Ուկրաինայի Վիննիցայի մարզի Տեպլիկի շրջանում
.pk

.pk Պակիստանի վերին մակարդակի ազգային դոմենն է։


== Արտաքին հղումներ ==
IANA .pk whois տեղեկություն
Դումլու (առվակ)

Դումլու, առվակ Ճորոխի ավազանում, Թորթում գետի աջ վտակը։ Անցնում է համանուն գյուղով։


== Ծանոթագրություններ ==
Լուկա Կայոլի

Լուկա Կայոլի (իտալերեն՝ Luca Caioli, 1958, Միլան, Իտալիա), իտալացի սպորտային լրագրող, գրող, որն առավել հայտնի է դարձել հանրահայտ ֆուտբոլիստների վերաբերյալ իր կենսագրականներով։ Newmag հրատարակչությունը հայերեն է թարգմանել և հրատարակել Կայոլիի «Մեսսի. լեգենդ դարձած տղայի պատմությունը», «Նեյմար. «Պարի Սեն Ժերմենի» բրազիլացի գերաստղի անկասելի վերելքը» և «Ռոնալդու. կատարելության մոլուցք» գրքերը։


== Կենսագրություն ==
Լուկա Կայոլին ծնվել է 1958 թվականին Միլանում։ Աշխատել է իտալական թերթերում, մասնավորապես, Il Manifesto-ում, L’Unità-ում, La Repubblica-ում և Gazzetta dello Sport սպորտային թերթում։ Աշխատել է նաև Euronews, իտալական RAI և բրիտանական Granada TV հեռուստաընկերությունների սպորտային նախագծերում։
2001 թվականին Լուկա Կայոլին տեղափոխվել է Մադրիդ, որտեղ եղել է իտալական Sky Tg24 հեռուստաընկերության Իսպանիայի թղթակիցը։ Որպես սպորտային մեկնաբան աշխատել է նաև իսպանական La Sexta, Cuatro, Onda Cero և Cadena Ser հեռուստաընկերություններում։ Իսպանական Marca սպորտային օրաթերթի սյունակագիրներից է։ Բացի այդ, համագործակցում է նաև Միլանում հրատարակվող Corriere della Sera օրաթերթի հետ։
Կայոլին ֆուտբոլիստների մասին կենսագրական գրքերի հեղինակ է, որոնք մեծամասնությունը Լա Լիգայում հանդես են եկել 2000-ական և 2010-ական թվականներին։ Այդ ֆուտբոլիստների թվում են Լիոնել Մեսսին, Ռոնալդինյոն, Զինեդին Զիդանը, Կրիշտիանու Ռոնալդուն, Նեյմարը, Ֆերնանդո Տոռեսը, Լուիս Սուարեսը, Կարիմ Բենզեման, Մարիո Բալոտելլին, Անտուան Գրիզմանը, մարզիչներ Վիսենտե դել Բոսկեն և Ռոբերտո Մանչինին։ Կայոլին նաև հեծանվորդ Լենս Արմսթրոնգի մասին պատմող «Լենս Արմսթրոնգի երկակի մարտահրավերը» գրքի հեղինակն է։ Կայոլիի գրքերը ունեն առևտրային հաջողություն և թարգմանվել են տարբեր լեզուներով, այդ թվում նաև հայերեն։ Newmag հրատարակչությունը հայերեն է թարգմանել և հրատարակել Կայոլիի «Մեսսի. լեգենդ դարձած տղայի պատմությունը», «Նեյմար. «Պարի Սեն Ժերմենի» բրազիլացի գերաստղի անկասելի վերելքը» և «Ռոնալդու. կատարելության մոլուցք» գրքերը։
Լուկա Կայոլին ամուսնացած է լրագրող Էլվիրա Կայոլիի հետ։ Նրանք ունեն երկու երեխա։


== Ծանոթագրություններ ==


== Արտաքին հղումներ ==
Luca Caioli:Biography (անգլ.)
El periodista Luca Caioli también da la talla con su primera novela (իսպ.)
Luca Caioli, el biógrafo de los cracks del fútbol (իսպ.)
werkstatt-verlag.de:Luca Caioli (գերմ.)
Տրիեստ (գավառ)

Տրիեստ (իտալերեն՝ Provincia di Trieste, սլովեն.՝ Tržaška pokrajina, ֆրիուլ.՝ provinzia di Triest), գավառ Իտալիայում, գտնվում է Ֆրիուլի Վենետիկ Ջուլիա մարզում։ Տարածքը կազմում է 212 կմ², բնակչությունը կազմում է 234 668 մարդ (ըստ 2016 թվականի)։ Ծովափի երկարությունը կազմում է 48,1 կմ։
Գավառն ունի 6 կոմունա, վարչական կենտրոնն է Տրիեստ քաղաքը։


== Վարչական բաժանում ==
Գավառը բաղկացած է 6 կոմունայից.


== Ծանոթագրություններ ==


== Արտաքին հղումներ ==
Տրիեստ գավառ - Պաշտոնական կայք (իտալ.)
Ձախորդ Փանոսը (ֆիլմ)

Ձախորդ Փանոսը, Հովհաննես Թումանյանի համանուն հեքիաթի մոտիվներով 1969 թ. նկարահանված հայկական ֆիլմ։


== Սյուժե ==
Փանոսի ձեռնարկած ամեն գործ անհաջողությամբ է ավարտվում, այդ պատճառով էլ շրջապատում նրան բոլորը ծաղրում են՝ անվանելով Ձախորդ Փանոս։ Մի օր Փանոսը գնում է անտառ՝ գերան կտրելու։


== Դերերում ==
Փանոս – Մայիս Ղարագյոզյան
Փանոսի կինը – Մելինե Համամջյան
համագյուղացիներ – Գևորգ Ստամբոլցյան, Ստեփան Հարությունյան,  Վարդան Թերզիբաշյան


== Ծանոթագրություններ ==